open-index/open-wikipedia-markdown huggingface dataset:
உன்ன மரம்

**உன்ன மரம்** என்பது சங்ககாலத்தில் இருந்த மர வகைகளில் ஒன்று. இது இக்காலத்தில் இருப்பதாகத் தெரியவில்லை. இதன் வேர்கள் வலிமை இல்லாதவை. இந்த மரம் நாட்டுக்கு நன்மை வருங்கால் பூத்துக் குலுங்கியும், கேடு வருங்கால் காய்ந்தும் நிற்கும் எனக் கூறப்படுகிறது. போர்களத்தில் பகைவரின் பிணங்களை அடுக்குவதைத் தொல்காப்பியம் 'உன்னநிலை' என்னும் துறையாகக் காட்டுகிறது. பருவ மகளின் நடத்தைகளைத் தாய்மார் உன்னிப்பாகக் கண்காணிப்பதை 'உன்னக் கொள்கை' என்றனர்.

##### சான்றுகள்
* உன்ன மரத்தின் வேர்கள் புன்மையானவை. அதாவது இது ஆணிவேர் இல்லாத மரம். களங்காய்க் கண்ணி நார்முடிச்சேரல் நன்னனின் வாகை மரத்தை வெட்டி வீழ்த்திய பின்னர் உன்னமரம் சாய்ந்து போயிற்று.  
* உன்னமரம் சாய்ந்தது கண்டு நாட்டுக்கு நேர்ந்த தீங்கைப் போக்கச் செல்வக்கடுங்கோ வாழியாதன் கொடை வழங்கினான். 
* வெட்சிப் போரின்போது புறமுதுகிட்டு ஓடாத மன்னர்களின் உடலைப் போர்க்களத்தில் அடுக்குவது 'உன்னநிலை' என்னும் துறை எனத் தொல்காப்பியம் குறிப்பிடுகிறது.  
* 'உன்னம்' என்பது மரம். அது தன் நாட்டகத்துக் கேடுவருங்கால் உலறியும், வாராத காலம் குழைந்தும் நிற்கும்.  
* உலர்ந்த உன்னமரத்தில் பிணம் தின்னும் பருந்துகள் காத்திருக்கும்.  
* பருவ மகளின் வாட்டம் கண்டு தாய்மார் மகளின் நடவடிக்கைகளை உன்னிப்பாக நோக்குவதற்கு 'உன்னக்கொள்கை' என்றுபெயர். 
* உலர்ந்த உன்னமரத்தில் எளிதாகக் கறையான் பற்றும். 

## அடிக்குறிப்பு

பகுப்பு:மரங்கள்
தங்கமீன் (இணைய இதழ்)

**தங்கமீன்** இணைய இதழ் சிங்கப்பூரினை மையமாக கொண்டு இயங்குவதாகும். இந்த இணைய இதழில் சிறுகதை, கவிதை, கட்டுரை, நிகழ்வுகள், அறிவிப்புகள், சிங்கப்பூர் சமூகம், இளமைப் பக்கம், பெண்கள் பக்கம் தொடர்கதை கேமாராகண், வாசிப்போம் சிங்கப்பூர், மருத்துவம், சினிமா ஆகியவை இடம் பெறுகின்றன. இந்த இணைய இதழ் சிங்கப்பூர் தமிழ் மக்களின் குரலாக தனித்து ஒலிப்பதாக எழுத்தாளர் எஸ் ராமகிருஷ்ணன் குறிப்பிடுகிறார். 

## இவற்றையும் காண்க

## ஆதாரம்


## வெளி இணைப்புகள்
தங்கமீன் இணைய இதழ் 

பகுப்பு:இணையத் தமிழ் இதழ்கள்
தினமலர் சிறுவர் மலர்

**தினமலர் சிறுவர் மலர் இதழ்** தினமலர் நாளிதழின் சனிக்கிழமையில் இலவச இணைப்பாக வழங்கப்படும் ஒரு இதழாகும். இவ்விதழ் சிறுவர்களை முதன்படுத்தி சிறுவர் இதழாக வெளிவருகிறது.

## சிறுவர் மலர் பகுதிகள்
* ஸ்கூல் கேம்பஸ்
* அதிமேதாவி அங்குராசு
* உங்கள் பக்கம்
* மொக்க ஜோக்ஸ்
* வாசகர் பகுதி

பகுப்பு:தமிழ்நாட்டுத் தமிழ் இதழ்கள்
பகுப்பு:சிறுவருக்கான தமிழ் இதழ்கள்
கார்மெலாராம்

**கார்மேலாரம்**  கர்நாடக மாநிலத்தில் வர்த்தூர் ஊராட்சிப் பகுதியாக இருந்தது. தற்பொழுது  "பிருகத்து  பெங்களூரு மகாநகர பாலிகே" எனப்படும் விரிந்த பெங்களூரு மாநகராட்சியின் பகுதியாக உள்ளது. பெங்களூரின் கிழக்கு எல்லைப் புறப்பகுதியில் அமைந்துள்ள இந்த ஊர் அதிகம் பரபரப்பு இல்லாத பகுதியாக விளங்குகிறது.

## தொடருந்து நிலையம்

கார்மேலாரத்தில் அமைந்துள்ள தொடருந்து நிலையத்தில் ஓசூர் வழி செல்லும் பெரும்பான்மையான தொடருந்துகள் நின்று செல்கின்றன. அவற்றுள் கண்ணூர்-யெஷ்வந்த்பூர் விரைவுத் தொடருந்து, எர்ணாகுளம்-பெங்களூரு நகரிணைப்பு விரைவுத் தொடருந்து ஆகியவற்றைக் குறிப்பிடலாம்.

## பெயர் விளக்கம்

கார்மேலாரம் என்னும் பெயர் கார்மேல்+ஆரம் என்னும் இரு சொற்களின் இணைப்பு ஆகும். இங்கு கத்தோலிக்கத் திருச்சபையின் துறவற அமைப்புகளுள் ஒன்றாகிய கார்மேல் சபை பல கல்வி நிறுவனங்களையும் இல்லங்களையும் நிறுவி நடத்திவருவதால் இப்பெயர் எழுந்தது. இதன் பொருள் கார்மேல் பூந்தோட்டம் என்பதாகும்.

## முக்கிய நிறுவனங்கள்

கார்மேலாரத்தில் அமைந்துள்ள முக்கிய நிறுவனங்களுள் சில:

1 AET கல்லூரி
2 கார்மேல் கான்வென்ட் பள்ளிக்கூடம்
3 கார்மேலாரம் தொடருந்து நிலையம்
4 கார்மேலாரம் இறையியல் கல்லூரி
5 கிளாரெட் நிவாஸ், கார்மேலாரம்
6. டெகாத்லோன் விளையாட்டுப் பொருளகம்
7. ஐவி பூங்கா ஓய்வகம்
8. கருணாலயம் மருத்துவமனை
9. கிருபாநிதி கல்லூரி
10. நிர்ஜ்ஹரி
11. செபமாலைத் துறவியர் இல்லம்
12. சாந்திகிரி ஆசிரமம் (திருவனந்தபுரம்), பெங்களூரு கிளை
13. சொமாஸ்கு துறவற இல்லம், சாந்திகிரி
14. சந்நியாசா, துறவு வாழ்க்கை நிறுவனம்

பகுப்பு:பெங்களூர்
சேசாத்ரிபுரம்

சேசாற்றிபுரம் (அ) **சேசாத்திரிபுரம்** , வடமத்ய பெங்களூரில் உள்ளது.

## அமைவிடம்
இது மல்லேசுவரம், இராசாசிநகரம் ஆகிய பகுதிகளுக்கு அருகில் உள்ளது.

## பெயர்க்காரணம்
இது சர். சேசாத்திரி ஐயர் அவர்களின் நினைவாக எழுப்பப்பட்ட நகர்ப்பகுதி ஆகும். 

## மேற்கோள்கள்

பகுப்பு:பெங்களூர்
நாவலடியான் கோயில், மோகனூர்

**நாவலடியான் கோவில்** என்பது தமிழ்நாட்டில் நாமக்கல் மாவட்டத்தில் மோகனூரில் உள்ள கருப்புசாமி கோயிலாகும். நாவல் மரத்தின் அடியில் கருப்பு சாமி காட்சியளித்தால் நவலடியான் என்று பெயர் பெற்றார். இரு வெண்குதிரை வாகனங்கள் கோயிலின்  முன்புறம் அமைந்துள்ளன. 

கருப்பு சாமிக்கு பக்தர்கள் மனு கொடுக்கும் வழக்கமும் இக்கோயிலில் உள்ளது. இங்கிருக்கும் இறைவனின் பெயர் “கருப்பசுவாமி” அன்னையின் பெயர் “செல்லாண்டியம்மன்”. மோகனூர் என்பது வேத எழுத்துக்கள்.  கொங்கு வெள்ளாள கவுண்டர்களில் மணியன்,  கண்ணந்தை ஆகிய கூட்டத்தவர்களுக்கு குலதெய்வம் ஆகும்.
thumb|'''அருள்மிகு நாவலடியான் திருக்கோவில்'''

## வரலாறு
முற்காலத்தில் இக்கோவில் இருந்த வழியாக வணிகர்கள் சென்று வந்து கொண்டிருந்தனர். அப்படி ஒருமுறை ஒரு வணிகர்கள் குழு இப்பகுதி வழியாக பயணித்த போது இருள் சூழ்ந்து விட்டதால் இங்குள்ள நாவல் மரத்தின் அடியில் தங்களுடன் கொண்டு வந்திருந்த ஒரு கல்லை வைத்துவிட்டு தூங்கிவிட்டனர்.

மறுநாள் காலையில் எழுந்த வணிகர்கள் அக்கல்லை எடுக்க முயன்ற போது அதை அங்கிருந்து எடுக்க முடியவில்லை. பல வாறு முயன்றும் அக்கல்லை நகர்த்த முடியாத போது அங்கிருந்த ஒரு பக்தரின் உடலில் இறங்கிய கருப்பசுவாமி, தான் இந்த இடத்திலேயே இருக்க விரும்புவதாகவும், அந்த கல் இருக்கும் பகுதியை சுற்றி ஒரு கோவிலை எழுப்புமாறு கூறியதாகவும், அதன்படியே அவரது பக்தர்கள் கோவிலை கட்டியதாகவும் தல புராணம் கூறுகிறது. நாவல் மரத்திற்கடியில் கோவில் கொண்டதால் “நாவலடியான்” என்ற பெயரும் இந்த இறைவனுக்கு உண்டு.

## விளக்கம்
பட்டமரம் என்று அழைக்கப்படும் சுவாமிக்கு பின் ஒரு உலர் மரம் உள்ளது, (அதாவது மரம் வறண்டது என்று பொருள்). வடக்கில் படையெடுப்பதற்கு முன்னர் சேர மன்னர்  செங்குதுவன் இங்கு பூஜையை நடத்தினார்.  செல்லாண்டியம்மன் சன்னதி மிகவும் பிரபலமாக உள்ளது.

## பிரார்த்தனை
பிறரால் ஏமாற்றப்பட்டவர்கள் தங்களுக்கு நியாயம் கிடைக்க இக்கோவில்பகுதியில் இருக்கம் “மூன்று வேல்களில் மூன்று எலுமிச்சை பழத்தை: சொருகி வழிபடுகின்றனர். தெரிந்தே பல தவறுகளையும், பாவங்களையும் செய்தவர்கள், கருப்பசுவாமி தங்களை மன்னித்தருள இதே வேண்டுதல் முறையை கடைபிடிக்கின்றனர். இந்த வேல்களுக்கு அருகில் இருக்கும் கருப்பசுவாமியின் குதிரை சிலை இவை எல்லாவற்றையும் பார்க்கும் இறைவனின் சாட்சியாக இருப்பதாக கூறப்படுகிறது. பக்தர்களால் மிக முக்கியமானதாக கருதப்படும் நாராயண பூஜை சத்திய பூஜை. இக்கோவிலில் உள்ள அரச மரத்திற்கு சிலர் செருப்பையும் காணிக்கையாக செலுத்துகின்றனர். மற்றும் தங்கள் வேண்டுதல்களை ஒரு வெள்ளை காகிதத்தில் எழுதி இங்கிருக்கும் நாவல் மரத்தில் கட்டிவைக்கின்றனர். தங்களின் காணிக்கையாக இக்கோவிலுக்கு சற்று தள்ளி இருக்கும் பகுதியில் ஆடு கோழி போன்றவற்றை பலியிட்டு, அவற்றை சமைத்து கருப்பசுவாமிக்கு படையல் வைக்கின்றனர்.


## திருவிழாக்கள்
பங்குனி மாதத்தின் போது (மார்ச்-ஏப்ரல்) மாரியம்மன் திருவிழா 10 நாட்களுக்கு கொண்டாடப்படுகிறது. காளிம்மன் திருவிழா பின்னர் ஏப்ரல்-மே மாதத்தில் தொடர்ந்து, 8 நாட்கள் நீடிக்கிறது.

## கோவில் அமைவிடம்
ஸ்ரீ நாவலடி கருப்பசுவாமி கோவில் நாமக்கல் மாவட்டத்தில், மோகனூர் என்ற ஊரில் அமைந்திருக்கிறது. இவ்வூருக்கு பேருந்து, ரயில்  போக்குவரத்து வசதிகளும் இருக்கின்றன.

## கோவில் நடை திறந்திருக்கும் நேரம்
வாரத்தின் எல்லா நாட்களிலும் காலை 4.00 மணி முதல் இரவு 10.00 மணி வரை.

## ஆதாரங்கள்

*http://temple.dinamalar.com/New.php?id=279
*http://www.maalaimalar.com/Devotional/DevotionalTopNews/2017/03/25104539/1075899/navaladi-karuppanna-swamy-temple.vpf 

## வெளி இணைப்புகள்

பகுப்பு:நாமக்கல் மாவட்டத்திலுள்ள கிராமக் கோயில்கள்
காட்டுப்புத்தூர் பிடாரி மதுரை காளியம்மன் கோயில்

**மதுரை காளியம்மன் கோயில்** என்பது தமிழ்நாட்டில் திருச்சிராப்பள்ளி மாவட்டத்தின் காட்டுப்புத்தூரில் அமைந்துள்ள ஓர் அம்மன் கோயிலாகும். இக்கோயிலின் மூலவராக மதுர காளியம்மன் உள்ளார். இக்கோயிலில் பிடாரி அம்மன் சந்நிதி, கருப்பண்ண சுவமி சந்நிதி ஆகியவையும் உள்ளன. இக்கோயில் பிடாரி கோயில் என்றும் மக்களால் அறியப்படுகிறது.

## இவற்றையும் காண்க
* நாராயண பிரம்மேந்திரர்

## ஆதாரம்


## வெளி இணைப்புகள்

பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள்
பகுப்பு:காட்டுப்புத்தூர்
சைவ சமய சாரம் (நூல்)

**சைவ சமய சாரம்** என்பது சு சிவபாதசுந்தரம்பிள்ளை அவர்களால் எழுதப்பெற்ற நூலாகும். சைவசமயத்தை அனைவரும் எளிதில் அறிய வேண்டும் என்ற நோக்கத்தில் இந்நூல் வெளியிடப்படுள்ளது. கடவுள், ஆன்மாக்கள், கடவுள் வழிபாடு, நல்வினை தீவினைகள், சைவ வாழ்க்கை, சைவ ஒழுக்கங்கள், சைவத்தின் மகிமை ஆகிய உள்ளடக்கங்களை கொண்டுள்ளது. திருச்சிராப்பள்ளி சைவசமய பரிபாலன சபை இந்நூலை பிரசுகம் செய்துள்ளது. 

## இவற்றையும் காண்க

## ஆதாரங்கள்
 

## வெளி இணைப்புகள்

பகுப்பு:சைவ சமய நூல்கள்
திராய்

**திராய்** (*Troy*) என்பது துருக்கியின் அனத்தோலியாவின் வடமேற்கே கண்டறிப்பட்ட ஒரு அழிந்த நகரம் ஆகும். இந்நகரம் 1998 ஆம் ஆண்டில் யுனெசுக்கோவின் உலகப் பாரம்பரியக் களங்களின் பட்டியலில் சேர்க்கப்பட்டது.
## இதனையும் காண்க
* திராயன் போர்

## மேற்கோள்கள்


## வரலாறு
இது யவன நாகரிக பண்பாட்டில் இருந்த நகரமாகும். இங்கு தான் திராயன் போர் நடந்ததாக ஆய்வாளர்கள் கருதுகின்றனர்.

பகுப்பு:துருக்கியின் புவியியல்
பகுப்பு:துருக்கியின் உலக பாரம்பரியக் களங்கள்
இராசாசி நகரம்

இராசாசினகரம், பெங்களூரின் குடியிருப்பு பகுதிகளுள் ஒன்றாகும்.
மல்லேஸ்வரம், மகாலட்சுமிபுரம், பசவேஷ்வர்நகர் ஆகிய பகுதிகளுடன் எல்லையைக் கொண்டுள்ளது.இங்கு கல்லூரிகளும் பள்ளிகளும் உள்ளன. யஷ்வந்துபூர்-ராஜாஜி நகர்- மல்லேஸ்வரம் சாலையினால் முக்கியத்துவம் பெற்றிருக்கிறது. பெங்களூரின் மிக நீண்ட சாலையும் இங்கு அமைந்துள்ளது குறிப்பிடத்தக்கது.

## பெயர்க் காரணம்
இது தமிழகத்தை சேர்ந்த ஆரிய விடுதலையாளர் '''ராஜகோபாலாச்சாரியார்" ராஜாஜி அவர்களின் நினைவாக அமைக்கப்பட்ட பகுதியாகும்.

## மேற்கோள்கள்

பகுப்பு:பெங்களூர்
பலேரிக் தீவுகள்

இது (பலேரிக் தீவுகள் ) மத்யதரைக்கடல் பகுதியில் உள்ள ஒரு தீவாகும். இது எசுப்பானியா நாட்டினுடையது.
இதன் தலைநகரம் பால்மா என்ற நகரமாகும். இந்த தீவுக் கூட்டத்தின் 4 தீவுகளையும்   சேர்த்து 10 இலட்சத்திற்கும் அதிகமான மக்கள் உள்ளனர். 
## பலேரிக் தீவுக்கூட்டத்தின் தீவுகள்
*மசொர்க்கா
*மிநோர்க்கா  
*இபிசா
*போர்மேண்டேரா ஆகியன ஆகும்.

பகுப்பு:ஐரோப்பா
பகுப்பு:எசுப்பானியாவின் தன்னாட்சி சமூகங்கள்
பஞ்சபுராணம் ஓதுதல்

**பஞ்சபுராணம் ஓதுவது** என்பது சிவபெருமானின் புகழினைப் பாடும் திருஞானசம்பந்தர், அப்பர், சுந்தரர் ஆகியோரின் தேவாரத்தின் ஏழு திருமுறைகளிலிருந்து ஒரு பாடலும், திருவாசகத்திலிருந்து ஒரு பாடலும், திருவிசைப்பாவிலிருந்து ஒரு பாடலும், திருப்பல்லாண்டிலிருந்து ஒரு பாடலும், பெரியபுராணத்திலிருந்து ஒரு பாடலும் என ஐந்து பாடல்களை தேர்ந்தெடுத்துப் பாடுவது ஆகும். இதனை தோத்திரம் ஓதுதல் என்றும் குறிப்பிடுகின்றர்.

## தோற்றக் காரணம்
பஞ்ச புராணம் ஓதுதல் சிவாலயங்களில் சிவபெருமானுக்கு அபிசேகம் மற்றும் ஆராதனைகள் நடக்கும் போது பன்னிருதிருமுறைகள் பாடப்படுவது வழக்கமாகும். அவ்வாறு பன்னிருத்திருமுறைகளைப் பாட இயலாத நேரத்தில் தேர்ந்தெடுக்கப்பெற்ற ஐந்து நூல்களிலிருந்து ஐந்து பாடல்களை பாடும் முறை உருவாக்கப் பெற்றது. 
 
## ஓதப்படும் முறை

தேவாரம், திருவாசகம், திருசைப்பா, திருப்பல்லாண்டு, திருப்புராணம் ஆகிய ஐந்து நூல்களும் பஞ்ச புராணம் என்று அழைக்கப்பெறுகிறது. **திருச்சிற்றம்பலம்** என்ற சிதம்பரத்தினைக் குறிக்கும் சொல்லினை பஞ்சபுராணம் பாடத் துவங்கும் பொழுதும், முடிக்கும் பொழுதும் கூற வேண்டியது மரபாகும்.

இந்த ஐந்துப் பாடல்களுடன் சிவபெருமானின் மகனான முருகனது புகழினைப் பாடும் திருப்புகழையும் இணைத்து பாடும் வழக்கம் பிற்பாடு ஏற்பட்டது. அத்துடன் கந்தபுராண வாழ்த்துப் பாடலும் கூட இணைத்துப் பாடப்படுகிறது.

## கருவி நூல்
* சைவ நற்சிந்தனை - சி செல்லத்துரை

## ஆதாரங்கள்


## இவற்றையும் காண்க
* சைவ சமயம்
* சைவ சமய வழிபாடு

## வெளி இணைப்புகள்

பகுப்பு:சைவ சமயம்
இந்திய அணுக்கரு மருத்துவ குழுமம்

**இந்திய அணுக்கரு மருத்துவ குழுமம்** (Society of Nuclear medicine of India) என்பது  அணுக்கரு மருத்துவத் துறையில் பணியிலுள்ள மருத்துவர்கள் ஆய்வாளர்களின் அமைப்பாகும். இந்தியாவில் அணுக்கரு மருத்துவத் துறையினை வளர்ப்பதும் ஊக்குவிப்பதும் அத்துறையினை முன்னெடுத்துச் செல்வதும் இவ்வமைப்பின் முக்கிய நோக்கமாகும். இத்துறையில் உயர் ஆய்வினை ஊக்கப்படுத்துதல், கதிர் ஐசோடோப்புகளை மருத்துவத்தில் பயன்படுத்தும் மருத்துவர்களுக்கு தங்கள் எண்ணங்களை, ஆய்வின் முடிவுகளை தங்களுக்குள்ளே பகிர்ந்து கொள்ள ஒர் அமைப்பாக அமைந்திருக்கிறது. கதிர் ஐசோடோப்பின் பயன்பாட்டைப் பற்றி பொது மருத்துவர்களிடையே ஒரு புரிதலை உண்டாக்குவதற்கான எல்லா முயற்சிகளையும் மேற்கொள்கிறது. சங்கத்தின் சஞ்சிகை JNMI. 1967 ல் மும்பையில் பதிவு செய்யப்பட்டது. தலைமை இடம் டாட்டா நினைவு மையத்தில் அமைந்துள்ள கதிர்வீச்சு மருத்துவ மையமாகும்.

## வெளி இணைப்புகள்
* இந்திய அணுக்கரு மருத்துவ குழுமம்]

பகுப்பு:இந்திய அறிவியல் நிலையங்கள்
எறியம்

**எறியம்** அல்லது **எறிபொருள்** (Projectile) என்பது ஒரு குறிப்பிட்ட திசைவேகத்தோடு எறியப்படும் பொருள். இத்தகைய ஒரு பொருள்  V மீ/செ. திசைவேகத்துடன் அதனுடைய திசை α° கிடைமட்டத்திலிருந்து சாய்ந்தும் இருக்குமானால் கீழ்கண்ட சமன்பாடுகள் பொருந்தும். இங்கு வளிமத்தின் தடை எடுத்துக் கொள்ளளப்படவில்லை. g புவியீர்ப்புக் காரணமாகத் தோன்றும் திசைவேக வளர்ச்சியைக் குறிக்கும்.

*அதிக உயரமான புள்ளியை அடைய தேவையான நேரம்:   
:T= Vsinα/g வினாடி.

*மொத்த பயண நேரம்: 
:t = 2Vsinα/g வினாடி.

*அடையும் அதிக உயரம்: 
:h = V2sin2α/2g மீ.

*கிடைமட்ட வீச்சித் தூரம்: 
*R =V2sin2α/g மீ.

## ஆதாரம்
*பாடநூல்

## மேற்கோள்கள்

பகுப்பு:இயற்பியல்
பகுப்பு:போர்த்தளவாடங்கள்
பகுப்பு:எறியியல்
உயிரிப்பாறை

**உயிரிப்பாறை** அல்லது **பையூரே** எனப்படுவது பார்ப்பதற்குப் பாறை போன்ற அமைப்புடைய கடற்பீச்சிகள் எனும் உயிரியல் வகுப்பைச் சார்ந்த சிலி நாட்டுக் கடற்கரைப்பகுதியில் வாழும் உயிரினமாகும்.  டியுனிகேட்டா (கவச முதுகுநாணிகள்) எனும் துணைத் தொகுதியில் அசிடியாசியா (கடற்பீச்சிகள் ) எனும் வகுப்பில் பையுரிடே எனும் குடும்பத்தில் அமைந்துள்ளது. இதன் உயிரியற் பெயர் பையுரா சிலென்சிசு மொலினா (Pyura  chilensis molina). இதனை சுவான் இக்னசியோ மொலினா என்பவர் 1782 இல் முதன் முதலாய் விவரித்தார்.

பாறை ஒன்றுக்குள் உயிரியின் பல்தொகுதி உறுப்புகள் அடங்கி இருப்பதைப்போன்று இந்த உயிரினம் அமைந்துள்ளது. வெளித்தோற்றம் கடற் பகுதியில் காணப்படும் பாறை போன்றும் உள்ளே அதனது தசை, உறுப்புகள் அமைந்தும் இருகின்றது.

இந்த உயிரினத்தை வெட்டினால் சிவந்த நிறத்தில் குருதி வெளிப்படுகின்றது. இதன் மாமிசம் சிலி நாட்டவரின் உணவு வகைகளுள் ஒன்றாக இருக்கின்றது. சோற்றுடன் சிறு சிறுதுண்டுகளாக வெட்டப்பட்ட உயிரிப்பாறை இறைச்சியை சமைத்து உண்கின்றனர். இந்த உயிரிப்பாறைகள் உணவாக உட்கொள்ளப்படினும் அவற்றின் குருதியில் உள்ள வனேடியம் எனும் தனிமம் நஞ்சு மிக்கது என்பது குறிப்பிடத்தக்கது. இவ்விசித்திர விலங்கைச் சூழ உள்ள கடல் நீரில் உள்ள வனேடியத்தின் அளவு இவ்விலங்கில் காணப்படும் வனேடியத்தின் அளவுடன் ஒப்பிடுகையில் பத்து மில்லியன் மடங்கு குறைவானது. பையுரா சிலென்சில் அமைந்துள்ள வனேடியத்தின் தொழிற்பாடு அறியப்படவில்லை.
இதன் மணம் அயோடின் மிகையாகக் காணப்படுவதில் தங்கியுள்ளது. எனினும் இதனது சுவையுடன் வனேடியம் தொடர்பு கொண்டுள்ளது.

இது பிறக்கும் போது ஆணாகப் பிறந்து பூப்புப் பருவத்தில்  இருபால் உயிரி (அழிதூஉ) நிலையை அடைகின்றது. இது இனப்பெருக்கத்தின் போது விந்துகளையும் சூல்களையும் கடல் நீருக்குள் வெளியேற்றுகின்றது. நீருக்குள் கருக்கட்டல் வெற்றிகரமாக நிகழ்ந்த பின்னர் சிறிய தலைப்பிரட்டை (tadpole) போன்ற வடிவத்தையுடைய சந்ததிகள் உருவாகி பாறைகளை அண்மித்து அங்கே வளர்ச்சியுறுகின்றன.

## உசாத்துணைகள்

## வெளியிணைப்புகள்
# யூடியூப் காணொளி
# உயிரிப்பாறை

பகுப்பு:முதுகுநாணிகள்
பகுப்பு:கடல் உணவுகள்
பகுப்பு:வனேடியம்
ராபன் தீவு

**ராபன் தீவு** (*Robben Island*) தென்னாப்பிரிக்காவில் கேப் டவுன் அருகே உள்ள ஓர் தீவு. இத்தீவு நீள்வட்ட வடிவில் வடக்குத் தெற்காக 3.3&nbsp;கி.மீ. நீளமும் 1.9&nbsp;கி.மீ. அகலமும் கொண்டு 5.07&nbsp;கி.மீ.² பரப்பளவில் அமைந்துள்ளது.  இது கடல்மட்டத்திலிருந்து அதிக ஏற்றமிறக்கமின்றி தட்டையாக உள்ளது. நெல்சன் மண்டேலா தாம் சிறையில் கழித்த 27 ஆண்டுகளில் 18 ஆண்டுகள் இங்குள்ள உயர்நிலை பாதுகாப்புள்ள சிறைச்சாலையில் அடைக்கப்பட்டிருந்தார். அவரும் மற்ற அரசியல் கைதிகளும் அத்தீவிலிருந்த சுண்ணக்கல் சுரங்கங்களில் கட்டாயப் பணி புரிந்தனர். பணி புரிவதைவிட வேறெவருடனும் தொடர்பு கொள்ள அனுமதிக்கப்படவில்லை. முந்தைய தென்னாபிரிக்க குடியரசுத் தலைவராகப் பொறுப்பாற்றிய கலேமா மொட்லாந்தேயும் இங்கு பத்தாண்டுகள் சிறையில் அடைக்கப்பட்டிருந்தார். தற்போதைய குடியரசுத்தலைவர் யாக்கோபு சூமாவும் இங்கு சிறையில் வைக்கப்பட்டிருந்திருக்கிறார். 
## மேற்சான்றுகள்

பகுப்பு:ஆப்பிரிக்கப் புவியியல்
பகுப்பு:ஆப்பிரிக்கத் தீவுகள்
பகுப்பு:சிறைகள்
பகுப்பு:தென்னாப்பிரிக்காவின் உலகப் பாரம்பரியக் களங்கள்
செயலை மரம்

சங்ககாலத்தில் குறிஞ்சிநிலத்தில் வளர்ந்த மரங்களில் ஒன்று **செயலை மரம்**. இது செந்நிறத் தளிர்களைக் கொண்டது. ஆண்கள் இதன் தளிர்களைத் தலையிலும், காதுகளிலும் அணிந்துகொண்டனர். மார்பில் மாலையாகக் கட்டிப் போட்டுக்கொண்டனர். மகளிர் தழையாடை பின்னி இடையில் அணிந்துகொண்டனர். செயலை மரங்களில் ஊசல் கட்டி ஆடினர். பூவாகப் பறித்துக் குவித்து விளையாடினர். காமன் கணையாகப் பயன்படுத்தும் ஐந்து மலர்களில் ஒன்று இந்தச் செயலை. இந்தச் செய்திகளைச் சங்கப்பாடல்கள் நெரிவிக்கின்றன.

##### செயலைத் தளிரின் நிறம் சிவப்பு
:செயலைத் தழை நெருப்பு நிறம் கொண்டது.  காட்டுச் செயலையின் தளிர் பவள நிறம் கொண்டதாக இருக்கும்.  சிவந்த நிறம் கொண்டிருப்பதால் இந்த மரத் தளிர்களுக்குச் 'செயலை' என்று பெயர்.  இது மகளிர் கால் கைகளில் செம்பஞ்சுக் குழம்பு ஊட்டியது போல் செந்நிறம் கொண்டிருக்கும்.   செயலைத் தளிர் போன்று இருந்த தலைவியின் மேனிநிறம் பசலை பாய்ந்து  இருந்தது.  செயலைத் தளிர் போன்று இருந்த தலையின் மேனிநிறம் பசலை பாய்ந்து மாறிவிட்டதாம்.   
##### செயலை விளையாடு பொருள்
:செயலை மரத்தில் ஊஞ்சல் கட்டி ஆடுவர்.   கார்காலத்தில் மகளிர் குவித்து விளையாடிய மலர்களில் ஒன்று செயலை 
##### ஆண்கள் சூடல்
:ஆண்மகன் செயலை மாலையை மார்பில் அணிந்திருந்தான்.   ஆண்கள் தலையில் அணியும் பூக்களில் ஒன்று செயலை.  முருகப்பெருமான் காதுகளில் செயலைத் தளிரை வைத்திருந்தான். 
##### மகளிர்க்குத் தழையாடை
:மகளிர் இடையில் தழையாடை உடுத்திக்கொண்டனர்.  இக்காலத்தில் காதலுக்குப் பூச்செண்டு வழங்குவது போல அக்காலத்தில் 'செயலை'தழையால் செய்யப்பட்ட தழையாடையை வழங்கினர்.  தழையாடை செய்யப் பறித்துப் பறித்துச் செயலை மரத்தில் இலை இல்லாமல் போகவே அருகில் இருந்த **தரலை** மரத்து இலைகளைத் தழையாடைக்குப்  பறித்துக்கொண்டார்களாம்.  

:திருமாலிருஞ்சோலை மலையின் மரக் கிளைகளில் செயலை மலர்ந்திருந்தனவாம். . காமன் கணையின் ஐந்து மலர்களில்  ஒன்று செயலை 

##### வேறுபாடு
:இந்த மரத்தின் இனங்கள்
* நெட்டிலிங்க மரம்
* அசோக மரம்

##### அடிக்குறிப்பு

பகுப்பு:மரங்கள்
குலங்களின் நேர்ப் பெருக்கம்

**குலங்களின் நேர்ப் பெருக்கம்** (*direct product of groups*) என்பது குலக்கோட்பாட்டில் குலங்களுக்கிடையே நிகழும் ஒரு செயலி.  ,  எனும் இரு குலங்களுக்கிடையே இச்செயலியைப் பயன்படுத்தக் கிடைக்கும் முடிவு ஒரு புதுக் குலமாக () இருக்கும். கணங்களில் வரையறுக்கபட்டுள்ள கார்ட்டீசியன் பெருக்கல் என்ற செயலிக்கு ஒத்தசெயலியாக இது குலங்களில் உள்ளது.

ஏபெல் குலங்களில் இப்பெருக்கம் சிலசமயங்களில் நேர்க் கூட்டல் () எனக் குறிப்பிடப்படுகிறது . ஏபெல் குலங்களை வகைப்படுத்துவதில் நேர்க் கூட்டல் முக்கியப் பங்குவகிக்கிறது. முடிவுறு ஏபெல் குலங்களின் வரையறைப்படி, ஒவ்வொரு முடிவுறு ஏபெல் குலத்தையும் இரு சுழற் குலங்களின் நேர் கூட்டலாகக் காணமுடியும்.

## வரையறை
தரப்பட்ட இரு குலங்கள் ,  எனில் அவற்றின் நேர்ப் பெருக்கம்  பின்வருமாறு வரையறுக்கப்படுகிறது:
:G \times H = \{ (g, h) : g \in G , h \in H\}
 
: என வரையறுக்கப்படும் ஈருறுப்புச் செயலியைப் பொறுத்து  இல் குலங்களின் பண்புகள் நிறைவு செய்யப்படுவதால் அது ஒரு குலமாகிறது:

;சேர்ப்பு விதி: 
 இல் வரையறுக்கப்பட்ட இந்த ஈருறுப்புச் செயலி சேர்ப்புத்தன்மை உடையது

;முற்றொருமை உறுப்பு: 
இக்குலத்தின் முற்றொருமை உறுப்பு . இதில் ,  இன் முற்றொருமை உறுப்பு; , &nbsp; இன் முற்றொருமை உறுப்பு.

;நேர்மாறு உறுப்புகள்: 
 இன் உறுப்பு  இன் நேர்மாறு உறுப்பு:

,

இங்கு  இல்  இன் நேர்மாறு உறுப்பு ;  இல்  இன் நேர்மாறு உறுப்பு 

:(g , h)^{-1} = (g^{-1}, h^{-1})

## எடுத்துக்காட்டுகள்
* மெய்யெண்களின் கூட்டல் குலம்  எனில் நேர்ப்பெருக்கம்:
: R \times R = \{ (x, y) : x, y \in R \}

இதன் உறுப்புகள்  திசையன்கள். திசையன் கூட்டலைப் பொறுத்து இது ஒரு குலமாகும்.

திசையன் கூட்டல்:

 .

* ,  என்பவை இரு உறுப்புகள் கொண்ட சுழற் குலங்கள்:

:இவற்றின் நேர்ப் பெருக்கம் , கிளைன் நான்குறுப்பு குலத்துடன் சமஅமைவியமுடையது:

:::

## அடிப்படைப் பண்புகள்
*  குலத்தின் கிரமம்  மற்றும்&nbsp; குலங்களின் கிரமங்களின் பெருக்கற்பலனாக இருக்கும்:
::|| &nbsp;=&nbsp; || ||.

*  இன் ஒவ்வொரு உறுப்பு  இன் கிரமம் ,  இன் கிரமங்களின் மீச்சிறு பொது மடங்காகும்:
::|| &nbsp;=&nbsp; ( ||, || ).
:குறிப்பாக ||, || இரண்டும் சார்பகா எண்கள் (relatively prime) எனில்  இன் கிரமம்,  மற்றும்  இன் கிரமங்களின் பெருக்கற்பலனாகும்.

*  ,  இரண்டும் சார்பாகா எண்களைக் கிரமமாகக் கொண்ட சுழற் குலங்கள் எனில்  ம் ஒரு சுழற் குலமாக இருக்கும்.

 ,  இரண்டும் சார்பகா எண்களெனில்
::.

## பொதுமைப்படுத்தல்
இரண்டிற்கும் மேற்பட்ட குலங்களின் நேர்ப் பெருக்கத்தைக் காணமுடியும்.

தரப்பட்ட குலங்கள்  எனில் அவற்றின் நேர்ப் பெருக்கம்
:\prod_{i=1}^n G_i \;=\; G_1 \times G_2 \times \cdots \times G_n
பின்வருமாறு வரையறுக்கப்படுகிறது:
*  உறுப்புகள் ,   (ஒவ்வொரு  க்கும்) வடிவில் அமையும்.
*  இல் வரையறுக்கப்படும் செயலி:  &nbsp;=&nbsp; .

இரு குலங்களின் நேர்ப் பெருக்கத்தின் பல பண்புகள் இதற்கும் பொருந்தும். முடிவுறா எண்ணிக்கையிலான குலங்களின் நேர்ப் பெருக்கத்தையும் காணமுடியும்.

## மேற்கோள்கள்
* 
* .
* .
* .
* .

பகுப்பு:குலக்கோட்பாடு
லலிதம்

**லலிதம்** அல்லது வலிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஒன்றாவது கரணமாகும்.

இடது கையைத் தொடையில் சர்ப்பசிரசு போல வளைத்து வைத்து சூசிபாதமாகப் பிரமரிசாரியைச் செய்து அதாவது வண்டு போல் சுழன்று ஆடுவது லலிதமாகும்.

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
ஓடச்சிக்கோட்டை

**ஓடச்சிக்கோட்டை** என்பது கன்னியாகுமரி மாவட்டத்திலுள்ள புகழ்பெற்ற ஒரு கோட்டையாகும். இது மார்த்தாண்டம்- தேங்காய்ப்பட்டணம் சாலையில் மார்த்தாண்டத்திலிருந்து தெற்கே சுமார் நான்கு கிலோமீட்டர் தொலைவில் உள்ளது. இது கல்லாலான ஓர் அரணாகும். தற்போது மிகவும் சிதலமடைந்துள்ளது. ஐந்து ஏக்கர் நிலப்பரப்புள்ளது. மதுரை மன்னர் திருமலை நாயக்கரின் தாய் இராணி ஓடச்சி இங்கு வசித்ததால் இப்பெயர் பெற்றதாகத் தெரிகிறது. இராணி ஓடச்சிக்கு பல காலம் குழந்தை இல்லாத நிலையில், ஓர் வழிபாட்டு ஆசானின் அறிவுரைப்படி, அவர் மதுரையிலிருந்து முன்சிரை வந்து, அங்குள்ள இறைவன் திருமலையப்பனை வழிபட்டதாகவும் மரபுக்கதை தெரிவிக்கிறது. அப்பொழுதுதான் இராணி தங்குவதற்கு இக்கோட்டை கட்டப்பட்டதாகவும் இறையருளால் இராணி ஒரு மகனைப் பெற்றாள் என்றும் அம்மகனுக்கு திருமலை என பெயர் சூட்டியதாவும் கூறப்படுகிறது. திருமலை நாயக்கர் மதுரை மன்னராக முடிசூட்டப்பட்டதும் இங்குள்ள கோவிலுக்கு ஒரு தங்க மணிமுடி மற்றும் பல மதிப்புள்ள பொருட்களையும் மனமுவந்து அளித்ததாகவும் கூறுவர்.

## ஆதாரம்
இந்திய விவரச் சுவடி.-தமிழ்நாடு மாநிலம்-அரசு வெளியீடு

பகுப்பு:கன்னியாகுமரி மாவட்ட சுற்றுலாத் தலங்கள்
தேவையந்தாதி

**தேவையந்தாதி**  என்னும் நூலைத் தாம் செய்ததாக 15 ஆம் நூற்றாண்டில் வாழ்ந்த கயாதரர் தம் கயாதர நிகண்டு நூலில் இரண்டு பாடல்களில் குறிப்பிடுகிறார். அந்தப் பாடல்கள்

1
:மேவும் அரும்பொருள் அந்தாதி கேட்டு இந்த மேதினியோர்
:தாவும் வினை கெடச் சாற்றிய தென் தமிழ் தேவை மன்னும்
:கோவை இராமீச்சுரக் கொவை சொன்ன குருபரன் 
2
:அரும்பொருள் அந்தாதி சூடிய சீதரன் அம்பிகையைத்
:தரும்பொருள் செய்த பராபரையான் தினம் தண்டமிழோர்
:விரும்பிய கோவை உரிச்சோல் பனுவல் விரித்துலைத்தான்  
இந்த அந்தாதியும், கோவையும் இன்று கிடைக்கவில்லை.   
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
தேவார உரை

கண்ணுடைய வள்ளல் திருஞான சம்பந்தர் தேவாரத்தில் பொருள் விளங்காத சித்திரக் கவி, ஏகபாதம், திருவெழுகூற்றிருக்கை  ஆகியவற்றுக்கு உரை எழுதியுள்ளார். இந்த உரைகள் இன்று பதிப்பில் இல்லை. எனினும் இந்த உரைகளைப் பற்றிய குறிப்புகள் உள்ளன.  சுயம்பிரகாச யோகியார் என்பவர் 18 ஆம் நூற்றாண்டில் திருஞான சம்பந்தரின் சித்திரக்கவிக்கு உரை எழுதியுள்ளார். இந்த உரை கண்ணுடைய வள்ளல் எழுதிய உரையைப் பின்பற்றி எழுதப்பட்டதாக இருக்கலாம் என்பது மு. அருணாசலம் கருத்து. 
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
தையூர் உத்தண்டன் கோவை

**தையூர் உத்தண்டன் கோவை**  என்னும் நூல் 16 ஆம் நூற்றாண்டில் தோன்றிய கோவை நூல். இதன் ஆசிரியரின் பெயர் தெரியவில்லை. உத்தண்டன் என்பவன் இந்த நூலாசிரியரை பேணிவந்த வள்ளல். நூல் இந்த வள்ளல்மீது பாடப்பட்டுள்ளது. நூல் அச்சாகவில்லை. சென்னையிலுள்ள அரசு ஆவணக் காப்பகத்தில் ஏட்டுச் சுவடியாக உள்ளது. நுல் 400 பாடல்களைக் கொண்டது என்றும், அவற்றில் 40 பாடலர்கள் இந்த ஏட்டில் இல்லை என்றும் அந்தச் சுவடியில் ஒரு குறிப்பு உள்ளது. 

தொண்டை மண்டலக் குமுழி நாட்டைச் சேர்ந்த ஆமூர்க் கோட்டத்தில் உள்ள பாலாற்றங்கரையில் தைகைக் குன்றை அடுத்துள்ள இராசகேசரி நல்லூர் என்னும் மறுபெயரைப் கொண்டுள்ள தையூரில் **களப்பாளர்** என்ற காராளர் மரபில் பிறந்த 'குன்றன்' என்பவனின் மகன் இந்த **உத்தண்டன்**.

## பாடல் - எடுத்துக்காட்டு
1
:பொன் கோவை ஏந்தி உமை கோவை வந்து உதித்துப் பூத்த வல்லி
:மின் கோவை வாழ்த்தி நல் வல்லமைக் கோவை வியந்து உரைத்த 
:ன் கோவை சேர் செங்கைத் தையார் உத்தண்டன் ந்தி குலத்தோன்
:தன் கோவை சாற்றலுற்றேன் பலகாலும் தழைப்பதற்கே.
2
:தேனிடு கூடும் கரும்பும் ஒத்து ஊதுவர் சேர வன்னம்
:தாளிடு கூடம் **களப்பாளன் உத்தண்டன்** தைகையைச் சூழ்
:மீனிடமோ ரத்னமீனிடமோ தெய்வ மீனிடமோ
:மானிடமோ பெருமானிடமோ சிறு மானிடமோ.

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
மியோனியம்

**மியோனியம்** (Muonium ), ஐதரசன் அணுவின் கருவில் எப்படி ஒரு புரோட்டானும் சுற்றுப் பாதையில் ஓர் எலக்ட்ரானும் உள்ளதோ அதேபோல் ஒருநேர்மின்னூட்டம் கொண்ட ஒரு மியூ மேசானைச் சுற்றி எலக்ட்ரான் சுற்றிவரும் துகள் **மியோனியம்** எனப்படும். ஐதரசனின் கருவில் ஒரு புரோட்டான் இருக்கும் மியோனியத்தில் ஒரு நேர்மின்னூட்டம் கொண்ட μ மேசான் இருக்கும்.

பகுப்பு:துகள் இயற்பியல்
நந்திதேவர் பூசாவிதி

**நநதிதேவர் பூசாவிதி**  என்னும் நூல் 16 ஆம் நூற்றாண்டில் வாழ்ந்த நந்திதேவர் எனபவரால் இயற்றப்பட்டது. நந்திதேவரை நந்தீஸ்வரர் எனவும் குறிப்பிடுகின்றனர்.  இவர் இயற்றிய 'பூசாவிதி' என்னும் நூலில் 12 பாடல்கள் உள்ளன. இவை அந்தாதிநாக அமைந்துள்ளன. பாடல்களில் 'இரசவாதம்' மிகுதியாகப் பேசப்படுகிறது. வைத்தியமும், பூசாவிதியும் பற்றிய செய்திகள் இவற்றில் குறைவாகவே உள்ளன. பாடல்கள் 'பாரப்பா', 'கேளப்பா' என்னும் சொற்களைக் கொண்டு தொடங்குகின்றன.  

விக்கினேசர், சண்முகம், சிவம், தேவி, விஷ்ணு ஆகியோரின் பூசைகளைப் பற்றிச் சொன்ன பின்னர், ரேசகம், கும்பகம், பூரகம் பற்றிய பூசைகளும் சொல்லப்படுகின்றன. 
##### பாடல் - எடுத்துக்காட்டு
தாளான சிவத்தினிட பூசை சொன்னேன்
:வன்மை உள சத்தியுட பூசை கேளு
வாளான 'இம்' என்னும் கும்பகத்தில்
:வட்ட வனமாக ஒருமனதாய் நின்று
ஆளான கதம்பக்கது ஊரி புஷ்பம் வைத்து
:அப்பனே பால் பழங்கள் வஸ்து வைத்து
'மான்' ஆன தேவியைத் தோத்தரித்து
:மைந்தனே சாஷ்டாங்கம் சரணம் பண்ணே.

##### அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
வேதிப்பொருள்களின் நச்சு விளைவுகளின் பதிவேடு

***'வேதிப்பொருள்களின் நச்சு விளைவுகளின் பதிவேடு***' (**வே.ந.வி.ப**) (Registry of Toxic Effects of Chemical Substances, **RTECS**) என்பது  வேதியியல் பொருள்களைப் பற்றித் திறந்த அறிவியல் இலக்கியங்களில் குறிக்கப்பெற்றுள்ள நச்சு விளைவுகள் பற்றிய தரவுகளைத் தொகுத்து வைத்திருக்கும் தரவுக்களஞ்சியம். இத்தரவுகள் முற்றிலும் அறுதியும் உறுதியும் செய்யப்பட்டதாகவோ, பயனுடையதாகவோ இருக்க வேண்டும் என்பதைக் கணக்கில் கொள்ளாமல் தொகுத்தவை. 2001 ஆம் ஆண்டுவரை இதனை ஐக்கிய அமெரிக்காவின் தேசிய தொழிற்சூழல் பாதுகாப்புக் கழகத்தின் (NIOSH)) பராமரித்து வந்தது. இதன் தரவுகளும் இலவசமாகக் கிடைத்தன. இப்பொழுது சைமிக்ஃசு தொழில்நுட்பங்கள் (Symyx Technologies) என்னும் தனியார் நிறுவனத்தின் கீழ மேலாண்மை செய்து வருகின்றது. இதன் தரவுகளைப் பெற பணம் கட்ட வேண்டும் அலல்து பணம் கொடுத்து சந்தா பெற வேண்டும்.

## உள்ளடக்கம்
இதன் கோப்பில் ஆறு வகையான நச்சுத்தன்மைகள் பற்றிய தரவு சேர்க்கப்பட்டுள்ளன:

#  முதன்மையான எரிச்சல் ஊட்டுகை 
# மரபணுப்பிறழ்ச்சி விளைவுகள் (mutagenic effects)
# இனப்பெருக்கத் தீவிளைவுகள்
# புற்றுக்கட்டி விளைவுகள் 
# கடும் நச்சு விளைவுகள்
# பல்படிவு (பல முறை தாக்குற்ற) விளைவுகள்

## வரலாறு
வேதிப்பொருள்களின் நச்சு விளைவுகளின் பதிவேடு (**வே.ந.வி.ப**) என்பது ஐக்கிய அமெரிக்காவின் மக்களவை ('காங்கிரசு') பணிப்பித்த நடவடிக்கை. இது 1970 ஆம் ஆண்டின் தொழிற்சூழல் பாதுகாப்பும் உடல்நலச் சட்டத்தின் பகுதி 20(a)(6) -இன் படி நிறுவப்பட்டது (PL 91-596). முதல் பதிப்பானது நச்சுப் பொருள்களின் பட்டியல் (*Toxic Substances List*) என்று அழைக்கப்பெற்று சூன் 28, 1971 இல் வெளியிடப்பட்டது; இதில் ஏறத்தாழ 5,000 வேதிப்பொருள்கள் பற்றிய நச்சியல்சார்பான தரவுகள் அடங்கி இருந்தன. இப்பெயர் பின்னர் மாற்றப்பட்டு *வேதிப்பொருள்களின் நச்சு விளைவுகளின் பதிவேடு* என்று பொருள்படும் *Registry of Toxic Effects of Chemical Substances*RTECS, என்று அழைக்கப்பட்டது. சனவரி 2001 இல் இந்தத் தரவுக்களஞ்சியம் 152,970 வேதிப்பொருள்கள் பற்றிய செய்திகளைக் கொண்டிருந்தது. திசம்பர் 2001 இல் ஐக்கிய அமெரிக்காவின் தேசிய தொழிற்சூழல் பாதுகாப்புக் கழகம் (NIOSH) இத்தரவுக் களஞ்சியத்தைத் தனியார் நிறுவனமாகிய எல்சிவியர் எம்டிஎல் (Elsevier MDL) என்னும் நிறுவந்த்துக்கு மாற்றியது. சைமிக்ஃசு (Symyx) என்னும் நிறுவனம் எல்சிவியெர் எம்டிஎல்-ஐ 2007 இல் வாங்கியது. இப்பொழுது இதன் தரவுகளைப் பெற பணம் கட்ட வேண்டும் அல்லது பணம் கொடுத்து ஆண்டுச் சந்தா பெற வேண்டும்.  .

வேதிப்பொருள்களின் நச்சு விளைவுகளின் பதிவேடு (**வே.ந.வி.ப**) இப்பொழுது ஆங்கிலம் பிரான்சியம், எசுப்பானியம் ஆகிய மொழிகளில் தொழில்சூழல் நலம்- பாதுகாப்புக்கான கனடிய நடுவகத்தில் இருந்து கிடைக்கின்றன. தரவுக்களஞ்சிய சந்தாவானது இணையவலை வழியாகவோ இறுவட்டிலோ, உள்நிறுவன இணையவலை வடிவிலோ கிடைக்கின்றது. . தரவுக்களஞ்சியம் இணையவழி தேசிய தகவல் சேவை கூட்டுநிறுவனம் (National Information Services Corporation, NISC ), "RightAnswer.com", எக்ஃசுபபு ("ExPub") (Expert Publishing, LLC)  ஆகியவற்றின் ஊடாகக் கிடைக்கின்றது.

## வெளியிணைப்புகள்
* RTECS overview
* Symyx website
* RightAnswer Website
* Expert Publishing, LLC Website

பகுப்பு:வேதியியல் பாதுகாப்பு
பகுப்பு:வேதியியல் தரவுத்தளங்கள்
பெரும்பற்றப்புலியூர் நம்பி

**பெரும்பற்றப்புலியூர் நம்பி** என்பவர் திருவாலவாயுடையார் திருவிளையாடற் புராணம் எனும் சைவ நூலை இயற்றிய ஆசிரியராவார். இவர் பொ.ஊ. 13 ஆம் நூற்றாண்டில் வாழ்ந்த சைவப் புலவர்.  இந்நூலே திருவிளையாடற் புராணத்தின் முதல் நூலாகும்.

## திருவாலவாயுடையார் திருவிளையாடற் புராணம்
உத்தரமகாபுராணம் எனும் வடமொழியில் சிவபெருமானைப் பற்றிய கதைகள் கூறப்பட்டிருந்தன. அவற்றில் சாரசமுச்சயம் எனும் பகுதியிலிருந்து 64 திருவிளையாடல்களைத் தமிழுக்குத் தந்தார் பெரும்பற்றப்புலியூர் நம்பி.

## சிறப்பு
இவருடைய புராணக் கதைகளில் சில கலித்தொகை, பரிபாடல் முதலான நூல்களிலும் காணப்படுகின்றன. ஆழ்வார்களும், நாயன்மார்களும் கூடப் புராணக் கதைகளைத் தம் பாடல்களில் குறிப்பிட்டுள்ளனர். எனினும் அவற்றில் கதைத் துணுக்கிகளே உள்ளன. இந்தப் பெருபற்றப்புலியூர் நம்பிதான் முதன்முதலாகப் பல கதைகளின் தொகுப்பாகப் 'புராணம்' என்னும் நூலை உருவாக்கினார். மாபுராணம், பூதபுராணம் என்னும் பெயரில் இடைச்சங்க காடத்து நூல்களாகக் காட்டப்பட்டுள்ள நூல்கள் இலக்கண நூல்கள்.

இந்த நம்பியின் ஊரான பெரும்பற்றப்புலியூர் செல்லிநாட்டில் இருந்தது. இது சங்ககாலத்துச் செல்லூர்.

## நம்பி
இவருக்கு முன்னர் நம்பி என்னும் பெயர் கொண்ட சிலர் இருந்தனர். 
* நம்பியாண்டார் நம்பி — பொ.ஊ. 10 ஆம் நூற்றாண்டு.
* மதுரை மீனாட்சியம்மன் கோபுரத்தைக் கட்டினார். இவர் பொ.ஊ. காலம் 1227

## அடிக்குறிப்பு

பகுப்பு:தமிழ்ப் புலவர்கள்
பகுப்பு:ஊர்ப் பெயரால் அறியப்படும் மக்கள்
திருவிடைவாசல் புண்ணியகோடியப்பர் கோயில்

**புண்ணியகோடியப்பர் கோயில்** திருஞானசம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் ஒரு சிவத்தலமாகும். திருஞான சம்பந்தரின் காலத்திற்கு முன்பே இத்தலம் திருவிடைவாசல் என்றழைக்கப்பட்டுள்ளது. இத்தலம் விடையன் என்ற சூரிய குலத்து அரசர் கட்டி வழிபட்ட தலமாதலால் திருவிடைவாசல் என்றழைக்கப்பட்டது.

## அமைவிடம்
கொரடாச்சேரியிலிருந்து கூத்தாநல்லூர் செல்லும் பாதையில் வெண்ணாற்றுப் பாலத்திற்கு அருகில் திருவிடைவாயில் வழிகாட்டி உள்ளது. அவ்வழியில் 2 கி.மீ. சென்றால் திருஇடைவாய் (திருவிடைவாய்) என்று அழைக்கப்படும் இத்தலத்தை அடையலாம்.

## இறைவன், இறைவி
இத்தலத்தின் இறைவன் புண்ணியகோடியப்பர், இறைவி அபிராமி. இத்தலத்தின் தலவிருட்சமாக கஸ்தூரி அரளி மரமும், தீர்த்தமாக ஸ்ரீ தீர்த்தமும் உள்ளன.

## சிறப்புகள்
இத்தலத்திற்கான தேவாரப் பாடல்கள் கிபி 1917ல் கண்டுபிடிக்கப்பட்டன.
தேவாரப்பாடல் பெற்ற தலங்களின் எண்ணிக்கை 274 என்று பொதுவாக அறியப்பட்டாலும், திருவிடைவாய் திருத்தலத்திற்காக திருஞானசம்பந்தர் பாடிய பாடல்கள் 1917 ஆம் ஆண்டு கண்டுபிடிக்கப்பட்ட பின்னர் தேவாரப்பாடல் பெற்ற தலங்கள் எண்ணிக்கை 275 ஆனது.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
ஈத்தைல் அசிட்டேட்டு

**எத்தில் அசிட்டேட்டு** அல்லது **ஈத்தைல் அசிட்டேட்டு** (*Ethyl acetate*) என்பதன் முறையான பெயர் ***எத்தில் எத்தனோயேட்டு*** (ethyl ethanoate) ஆகும். இதனை இலத்தீன் எழுத்துகளில் எழுத்தில் சுருக்கி  "EtOAc" அல்லது  "EA" என்றும் எழுதுவதுண்டு. இந்த கரிமவேதிச் சேர்மத்தின் வேதிவாய்பாடு CH3COOCH2CH3. இது நிறமில்லாத, தனித்தன்மையான நறுமணம் தரும், நீர்மப் பொருள். இதனை ஒட்டும்பசை அல்லது ஒட்டுநீர்மப் பொருள்கள் உருவாக்குவதற்கும், நகச்சாயப் பொருள்களிலும் குடிக்கும் காப்பியில் உள்ள காஃபீன் நீக்கிய காப்பி போன்றவற்றிலும், சிகரட்டுகளிலும் பயன்படுத்துகின்றார்கள். எத்தில் அசிட்டேட்டு என்பது எத்தனால், அசிட்டிக் அமிலம் ஆகியவற்றின் ஒர் எசுத்தர் ஆகும். பெரிய அளவில் உலகில் பல பகுதிகளிலும் இது கரைப்பான் பயன்பாட்டுக்காக உருவாக்கப்படுகின்றது. சப்பான், வட அமெரிக்கா, ஐரோப்பா ஆகிய பகுதிகளில் 1985 ஆம் ஆண்டிற்கான கூட்டுப் படைப்பின் மொத்த அளவு 400,000 டன்கள் 2004 ஆம் ஆண்டில், உலகம் முழுவதிலும் மொத்தம் 1.3 மில்லியன் டன் உற்பத்தி செய்யப்பட்டதாக மதிப்பிடப்பட்டுள்ளது.

## அடிக்குறிப்புகளும் மேற்கோள்களும்


பகுப்பு:அசிட்டேட்டுகள்
பகுப்பு:அசிட்டேட்டு எசுத்தர்கள்
பகுப்பு:சுவைமணங்கள்
பகுப்பு:எசுத்தர் கரைப்பான்கள்
பகுப்பு:எத்தில் எசுத்தர்கள்
பகுப்பு:இனிப்பு மணம் கொண்ட இரசாயனங்கள்
யங்கின் குறுக்கீட்டு சோதனை

**யங்கின் குறுக்கீட்டு சோதனை** (Young's interference experiment'') என்பது ஒளியின் அலைப் பண்பினை விளக்க உதவும் ஓர் எளிய அமைப்பாகும்.

ஓர் ஒளிரும் பொருளுக்கு முன் சிறு துளையுள்ள ஒரு அட்டையினை வைக்கவும். இதன் வழியாக வெளிப்படும் ஒளிக்கற்றை மற்றொரு அட்டையிலிருக்கும் இரு அடுத்தடுத்த துளைகளில் விழுமாறு அமைக்கவும். இந்த இரு துளைகளும் எல்லா வகையிலும் ஒத்த இரு ஒளித் தோற்றுவாய்களாக அமைகின்றன. இந்த இரண்டாவது அட்டையிலிருந்து சிறிய தொலைவில் ஒரு வெண் திரையினை அமைத்தால், அத்திரையில் குறுக்கீட்டுப் பட்டைகளை (Interference bands) காணலாம். இது தெளிவாக ஒளியின் அலை பண்பினைக் காட்டுகிறது.

## மேற்கோள்கள்

பகுப்பு:ஒளியியல்
பகுப்பு:குவாண்டம் இயங்கியல்
இரனேயு

**இரனேயு** அல்லது **இரனேயுஸ்** அல்லது **லியோன் நகர புனித இரனேயுசு** (; கிரேக்கம்: ) (2ஆம் நூற்றாண்டு – கி.பி 202), என்பவர் உரோமைப் பேரரசின் ஒரு பகுதியாய் விளங்கிய காவுல் (தற்போது லியோன், பிரான்சு) என்னும் நகரின் ஆயராக இருந்தவர் ஆவார். இவர் துவக்ககால திருச்சபைத் தந்தையர்களுல் ஒருவரும் கிறித்தவ மறையின் வாத வல்லுனரும் ஆவார். இவரின் எழுத்துகள் துவக்ககால கிறித்தவ இறையியலின் வளர்ச்சியில் முக்கியப் பங்கு வகிக்கின்றன. இவர் திருத்தூதர் யோவானின் சீடரான புனித பொலிகார்ப்புவின் சீடராவார்.

தொடக்க காலத்தில் "மறை நூல்" (Scriptures) என்னும் பொதுப் பெயராலேயே அழைக்கப்பட்டு வந்த விவிலிய நூல்களை கடவுள் மனிதரோடு செய்துகொண்ட "உடன்படிக்கையை" (Covenant) குறிக்கும் விதமாக *ஏற்பாடு* (Testament) என்று முதன்முதலில் அழைத்தவர் இவரே.

கி.பி. 185ஆம் ஆண்டளவில், இவர் ஞானக் கொள்கை என்னும் சொல்லை முதன்முதலில் பயன்படுத்தி வாலண்டைன் (Valentinus) என்பவரின் படிப்பினையை தப்பறை என அடையாளம் காட்டினார். அக்கொள்கையினை சாடி இவர் பல நூல்களை எழுதியுள்ளார்.

மரியாளியலினைப் பற்றி விரிவாக எழுதிய முதல் திருச்சபைத் தந்தை இவரே.

கத்தோலிக்க திருச்சபை மற்றும் கிழக்கு மரபுவழி திருச்சபையில் இவர் புனிதர் என ஏற்கப்படுகின்றார். கத்தோலிக்க திருச்சபையில் இவரின் விழா நாள் ஜூன் 28 ஆகும். லூதரனியமும், அதே நாளில் இவரின் விழாவினைச் சிறப்பிக்கின்றது. மரபுவழி திருச்சபைகளில் இவரின் விழா நாள் 23 ஆகஸ்ட் ஆகும்.

## மேற்கோள்கள்


பகுப்பு:கிறித்தவ மறைசாட்சிகள்
பகுப்பு:கிறித்தவ இறையியலாளர்கள்
பகுப்பு:திருச்சபைத் தந்தையர்கள்
பகுப்பு:கிறித்தவப் புனிதர்கள்
பகுப்பு:202 இறப்புகள்
பகுப்பு:130 பிறப்புகள்
பகுப்பு:மூன்றாம் நூற்றாண்டு இறப்புகள்
ஏரியூர்

**ஏரியூர்** (Eriyur)   இது இந்தியாவின் தமிழ்நாடு மாநிலம் சிவகங்கை மாவட்டம்,  திருப்பத்தூர் வட்டம், சிங்கம்புணரி ஊராட்சி ஒன்றியத்தில் இருக்கும் ஓர் ஊர் ஆகும்.
இது ஏரியூர் மற்றும் மாம்பட்டி தேவஸ்தானம் என்ற இரு கிராம பஞ்சாயத்துக்களை உள்ளடக்கிய பெரிய ஊராகும். மேலும் நிர்வாக ரீதியாகவும் கலாச்சார ரீதியாகவும் அருகில் உள்ள வலையபட்டி மற்றும் உலகினிப்பட்டி கிராமங்களுடன் தொடர்பில் உள்ள ஊராகும்.

## மேற்கோள்கள்


பகுப்பு:சிவகங்கை மாவட்டத்திலுள்ள கிராமங்கள்
மா. சுதர்சன நாச்சியப்பன்

**மா. சுதர்சன நாச்சியப்பன்** (*Sudarsana Natchiappan*)  ( பி - செப்டம்பர் 29 - 1947) இவர்  ஒரு வழக்குரைஞர்,  அரசியல்வாதி, முன்னாள்  மற்றும் மாநிலங்களவை மற்றும் மக்களவை உறுப்பினரும்,  முன்னாள் மத்திய அமைச்சரும் ஆவார்.

## வாழ்க்கைக் குறிப்பு
இவர் தமிழ்நாட்டின்,  சிவகங்கை மாவட்டம், ஏரியூர்-ஐ பிறப்பிடமாக கொண்டவர். இவர்  மக்களவைக்கு, 1999-இல் நடைபெற்ற தேர்தலில்  சிவகங்கை மக்களவைத் தொகுதியிலிருந்து  இந்திய தேசிய காங்கிரசு கட்சியின் சார்பாக  தேர்ந்தெடுக்கப்பட்டார். இவர்   **மத்திய வணிகம் மற்றும் தொழில் துறை** அமைச்சராக பணியாற்றியுள்ளார். 
## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:1947 பிறப்புகள்
பகுப்பு:இந்திய அமைச்சர்கள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
தெனாலிராமன் (2014 திரைப்படம்)

**தெனாலிராமன்** 2014ம் ஆண்டு திரைக்கு வந்த தமிழ் மொழி நகைச்சுவைத் திரைப்படம். இந்தத் திரைப்படம் 3 ஆண்டிற்கு பிறகு நடிகர் வடிவேலு நடித்த திரைப்படம் ஆகும். கல்பாத்தி அகோரம் தயாரிப்பில் யுவராஜ் தயாளன் இயக்கத்தில் வெளிவந்த இத்திரைப்படத்தின் திரைக்கதை, வசனத்தை ஆரூர்தாஸ் எழுதினார்.

டி இமான் இசையமைப்பில் வாலி, புலமைப்பித்தன், நா. முத்துகுமார் ஆகியோர் பாடல்களை எழுதுயுள்ளார்கள். ராம்நாத் செட்டி ஒளிப்பதிவாளராகவும், எம். பிரபாகர் கலை இயக்குநராகவும் பணியாற்றினார்.

## கதை சுருக்கம்
வெளியுலகம் தெரியாமல் ஆட்சி நடத்திக் கொண்டிருக்கும் மன்னனுக்கு அனைத்தையும் புரிய வைப்பவனே இந்த ‘தெனாலிராமன்’.
விகட நகரத்தை ஆளும் மன்னனின் (வடிவ«லு) அரசவையில் இருக்கும் 9 ‘நவரத்தின மந்திரிகள்’ மற்றும் ராஜதந்திரி (ராதாரவி) ஆகியோர் மக்கள் நலத்திட்டப் பணிகளை கவனித்து வருகின்றனர். மன்னனை ஏமாற்றி, சீன வியாபாரிகளை விகட நகரத்திற்கு வியாபாரம் செய்ய அழைத்து வருவதற்கு 9 மந்திரிகளுடன் இணைந்து திட்டம் தீட்டுகிறார் ராதாரவி. அதில் ஒருவர் மன்னனுக்கு துரோகம் செய்ய மனமில்லாமல் எதிர்ப்புத் தெரிவிக்க அவரை கொலை செய்து இயற்கை மரணம்போல் காட்டுகிறார்கள். அரசவையில் காலியாகும் அந்த மந்திரிப் பதவியை தன் சமயோஜித புத்திக்கூர்மையால் கைப்பற்றுகிறார் தெனாலிராமன் (வடிவேலு). உண்மையில் தெனாலிராமன் அரசவையில் இடம்பிடித்தது ஆட்சிபுரிய அல்ல... மக்களுக்கு நன்மை செய்யாமல் இருக்கும் மன்னனை கொலை செய்வதற்கு மாறுவேடத்தில் வந்த போராளி. ஆனால், அரண்மனைக்குள் நுழைந்தபிறகுதான் தெரிகிறது.... இத்தனைக்கும் காரணம் மன்னன் அல்ல, அந்த மந்திரிகள்தான் என்று! இதன் பிறகு ‘தெனாலிராமன்’ என்ன செய்தார் என்பது மீதிப்படம்.

## நடிகர்கள்
* வடிவேலு -தெனாலிராமன் , மன்னர்
* மீனாட்சி தீக்ஷித் - மாதுளை
* ராதாரவி 
* மனோபாலா - நவரத்ன அமைச்சர்
* ஜி. எம். குமார்

## இயக்குநர்
வடிவேலுவுக்கு இரட்டை வேடக் கதையை அமைத்து, ‘தெனாலிராமன்’ படத்தின் மூலம் தனது இரண்டாவது படத்தை கொடுத்திருக்கிறார் இயக்குநர் யுவராஜ் தயாளன்.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
விகர்ணன்

இந்திய நாட்டின் புகழ் பெற்ற இதிகாசங்களுள் ஒன்றான மகாபாரதத்தின் கதைமாந்தர் கௌரவர்களில் ஒருவனே விகர்ணன். கண்பார்வையற்ற மன்னனான திருதராட்டிரனுக்கும், அவனது மனைவியான காந்தாரிக்கும் பிறந்த நூறு பிள்ளைகளுள் ஒருவனே இவன்.சுதேஷ்ணவதி மற்றும் இந்துமதி ஆகியோர் அவருடைய மனைவிகள். 

## எதிர்ப்பு
சகுனியின் சூழ்ச்சியால் சூதாட்டத்தில் யுதிஷ்டிரனின் தோல்விக்காக வருத்தப்பட்டவன் விகர்ணன் மட்டுமே. யுதிஷ்டிரன் ஒவ்வொன்றாய் இழந்து இறுதியில் திரௌபதியையும் இழந்து நின்ற போது,துரியோதனன் கட்டளைப்படி துச்சாதனன் திரௌபதியை கூந்தலைப் பற்றி சபையில் இழுத்து வந்து துகில் உரிந்த போது கௌரவர்களில் எதிர்ப்பு தெரிவித்தவர்கள் இருவர்.  அவர்களில் விகர்ணன் "யுதிஷ்டிரன் முதலில் தன்னை வைத்து இழந்தார். அதன் பிறகு அவருக்கு எவர் மீதும் உரிமையில்லை. எனவே, அவர் திரௌபதியை பணயம் வைத்தது ஏற்க முடியாது" என்று தைரியத்துடன் கூறினான்.  உடனே கர்ணன் "இளவரசே உங்கள் விசுவாசம் யாரிடம்? உங்கள் சகோதரர் எந்தச் சட்டத்தையும் மீறவில்லை.அவளின் கணவர் அடிமையானதும் அடிமைகளின் மனைவியும் அடிமைதான். அவளை மீண்டும் பணயம் வைக்கத் தேவையில்லை, இருந்தாலும் அனுதாபத்தால் அவளைத் தனியாக பணயம் வைக்க ஒப்புக்கொண்டோம். உமக்கு முதிர்ச்சி இல்லாததால், உமது உணர்ச்சிகள், உமது சிந்தனையைக் குழப்ப இடங்கொடுக்க வேண்டாம் என்றான். 

## விகர்ணன் மரணம்
குருச்சேத்திரப் போரில் பதிமூன்றாம் நாளன்று அபிமன்யுவை சக்கர வியூகத்தினுள் வைத்து கௌரவப் படைத்தளபதி துரோணர், கௌரவர்கள் விதிமுறையை மீறி (ஒரு வீரனை ஒரு வீரன் தான் நேருக்கு நேர் சண்டையிட வேண்டும்) கொன்றதை போர்களத்திலேயே எதிர்த்தவன். குருச்சேத்திரப் போரின் இறுதி நாள் அன்று பீமனால் தயக்கத்தோடு கொல்லப் பட்டான்.

## மேலும் பார்க்க
* யுயுத்சு

## வெளி இணைப்பு
* தமிழில் முழு மஹாபாரதம்

## சான்றாவணம்


பகுப்பு:மகாபாரதக் கதை மாந்தர்கள்
சைவ சித்தாந்தம் மறு பார்வை (நூல்)

**சைவ சித்தாந்தம் மறு பார்வை** என்பது சோ. கிருஷ்ணராஜா என்பவரால் எழுதப்பெற்ற நூலாகும். இந்நூலில் சைவ சித்தாந்தத்தின் கருத்துகள் வெளியிடப்பட்டுள்ளன. இந்நூலை பூபாலசிங்கம் பதிப்பகம் வெளியிட்டுள்ளது.

## உள்ளடக்கங்கள்
* தமிழின் முதலாவது பக்தியுகமும் சைவ சித்தாந்தத்தின் பிறப்பும்
* மெய்கண்ட சாஸ்திரங்களிற்கு முற்பட்ட சைவ சித்தாந்தம்
* சைவ சித்தாந்த ஒழுக்கவியல் - தேவிகாலோத்தரப் போதனை
* சைவசித்தாந்த முத்திக்கோட்பாடு சர்வஞ்ஞானோத்தர ஆகமப் போதனை
* ஊகமும்நியாயித்தலும் இந்திய மரபில் மெய்யியலின் தோற்றம் பற்றிய சில குறிப்புகள்

## இவற்றையும் காண்க
*சைவ சமய இலக்கியம்

## வெளி இணைப்புகள்
சைவ சித்தாந்தம் மறு பார்வை நூல் மின்னூல்

பகுப்பு:சைவ சமய நூல்கள்
புது வசந்தம்

***புது வசந்தம்*** () இது 1990 ஆம் ஆண்டு வெளிவந்த இந்திய தமிழ் மொழித் திரைப்படமாகும். விக்ரமன் இயக்கத்தில் முரளி, சித்தாரா, ஆனந்த் பாபு, ராஜா, மற்றும் சார்லி, ஆகியோர் முன்னணி கதாபாத்திரங்களில் நடித்துள்ளனர். மேலும் ஆர். பி. சௌத்ரி மற்றும் ஆர். மோகன் தயாரித்து எஸ். ஏ. ராஜ்குமார் அவர்களால் இசையமைத்து  ஏப்ரல் 14,  1990 ஆம் ஆண்டு அன்று வெளியிடப்பட்டது.

## நடிகர்கள்
*முரளி - பாலு
*ஆனந்த் பாபு - மைக்கேல்
*ராஜா - ராஜா
*சார்லி - மனோகர்
*சித்தாரா - கௌரி
*சுரேஷ் - சுரேஷ்
*வினு சக்ரவர்த்தி பாலுவின் அப்பா
*ஓமக்குச்சி நரசிம்மன்
*விஜயகுமார் - சிறப்புத் தோற்றம்
*மஞ்சுளா - சிறப்புத் தோற்றம்
*கே. எஸ். ரவிக்குமார் - சிறப்புத் தோற்றம்

## விருதுகள்
* 1990 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது  - முதல் பரிசு
## ஆதாரம்


## வெளியிணைப்பு

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
நந்திக் கொடி (நாவல்)

thumb|நந்திக் கொடி வரலாற்று நாவல் அட்டைப் படம்

**நந்திக் கொடி** என்பது வாகரை வாணன் எழுதிய வரலாற்று குறுநாவலாகும். இந்நாவலில் இலங்கையை ஆண்ட இந்திய மன்னன் கலிங்கமாகன் எனும் வீரசைவன் வரலாற்றை மையமாகக் கொண்டு வாகரை வாணன் எழுதியுள்ளார். அம்மன்னன் பயன்படுத்திய வீரசைவக் கொடியான நந்திக் கொடியின் பெயரையை நாவலுக்கு சூட்டியுள்ளார். 

## உள்ளடக்கம்
இந்நாவல் பதினாறு அத்தியாயங்களை உள்ளடக்கியதாகும். 

# ஜனநாதமங்கலம்
# கலிங்கமாகன்
# தம்பதெனியா அரசன்
# பாண்டியப் பேரரசு
# கோகர்ணம்
# மாயரட்டையில்
# மட்டக்களப்பு மன்னன்
# நிலா முற்றத்திலே
# வீர சைவவாதி
# வன்னிமை
# சாவக மன்னன் சந்திரபானு
# வீர பாண்டியனின் வெற்றி முரசம்
# புயலுக்குப்பின்
# தொழுத கொயுள்ளும்
# பராக்கிரமபாகுவின் மரணம்
# சிங்கை நகர்

## இவற்றையும் காண்க
சைவ சமய இலக்கியம்

## வெளி இணைப்புகள்

பகுப்பு:வரலாற்று நூல்கள்
பகுப்பு:சைவ சமயம்
பரதக்கலை (நூல்)

thumb|பரதக்கலை நூல்

**பரதக்கலை** என்பது வி. சிவகாமி அவர்களால் எழுதப்பெற்ற நூலாகும். இந்நூலில் பரதக் கலையினை விளக்குவதுடன், சைவக்கடவுளான நடராச திருவுருவத்திற்கும் பரதகலைக்குமான தொடர்பு, சைவக் கோயில்களில் இசையுடன் கூடிய நடனத்தினைப் பற்றியும் விளக்கப்பட்டுள்ளது. அத்துடன் நடனக்கலையில் சிறந்தவர்களைப் பற்றியும் தொகுக்கப்பட்டுள்ளது. இந்நூலை யாழ்ப்பாணம் நியூ ஈரா பப்ளிக்கேசஸ் வெளியிட்டுள்ளது.

## உள்ளடக்கம்
# நடராஜத் திருவுருவம்
# பரதக்கலை
# பல்லவர் பாண்டியர் கால நடனம்
# சோழப் பெருமன்னர்கால நடனக்கலை
# பரதக்கலையின் மறுமலர்ச்சி
# இலங்கையிற் பரதக்கலை
# நடனசிற்பங்கள்
# நடன கரணங்கள்
# நடன ஓவியங்கள்
# சைவத்திருக்கோயில்களில் இசையும் நடனமும்
# நடனமேதை பந்தணை நல்லூர் மீனாட்சி சுந்தரம்பிள்ளை
# அபிநய அரசி பாலசரஸ்வதி
# கலைமாமரி திருமதி ருக்மினிதேவி அருண்டேல்
# ஈழத்துநடன ஆசான் எரம்பு சுப்பையா
# வடமொழியிலுள்ள பரத சாஸ்திர நூல்கள்

## மேலும் காண்க
* பரதநாட்டியம்
* சைவ சமய இலக்கியங்கள்

## வெளி இணைப்புகள்
பரதக்கலை மின்னூல் - நூலகம்

பகுப்பு:பரதநாட்டிய நூல்கள்
பகுப்பு:சைவ சமயம்
நான்கு உலைகள்

**நான்கு உலைகள்** (*Four Furnaces*) என்பது சீனாவின் மிகவும் அதிக வெப்ப நிலையும் அபரிமிதமான ஈரத்தன்மையும் கொண்ட இடங்களைக் குறிக்கும் பதங்கள் ஆகும். கோடை காலத்தில் யாங்ஜி நதிப் பள்ளத்தாக்குப் பகுதியில் இருக்கும் பல நகரங்கள் வெப்பம் அதிகம் கொண்டவையாக இருக்கும்.  சீனா குடியரசான சமயம், கீழ்கண்ட நகரங்கள் நான்கு உலைகள் என்று குறிக்கப்பட்டன:

*சொங்சிங் நகரம்
*ஊஹான், ஹ_பெய் மாநிலம்
*நான்ஜிங், ஜாங்சு மாநிலம்
*நான்சாங், ஜாங்சி மாநிலம்

இந்நகரங்களுடன் தற்போது சங் ஷா, ஹாங்சாவ் மற்றும் ஷான்ஹாய் சேர்ந்து ஏழு உலைகள் என்றும் கூட குறிப்பிடப்படுகின்றன.

இந்நகரங்கள் நாட்டின் மிகவும் அதிக வெயில் அடிக்கும் இடங்கள் என்று சொல்ல முடியாது.  பொதுவாக மக்களால் அப்படி குறிப்படுகின்றன.  இவற்றை விடவும் அதிக வெப்பமான இடங்களும் சீனாவில் இருக்கின்றன.

## மேற்கோள்கள்

பகுப்பு:சீனப் புவியியல்
சிங்கம்பாறை

**சிங்கம்பாறை** இந்தியாவில் தமிழ்நாட்டிலுள்ள திருநெல்வேலி மாவட்டதில் அமைந்துள்ள கிராமம் ஆகும். இது முக்கூடல் பேரூராட்சியில்,முக்கூடலுக்கு வட திசையில் அமையப்பெற்றுள்ளது.
## வரலாறு
இவ்வூர் 200 ஆண்டு கால வரலாறை கொண்டுள்ளது. கிறித்தவ மதத்தை தழுவிய இவ்வூர் மக்கள், சோமந்தபேரியிலிருந்து வாழ்வுக்காக வந்து இங்கேயே குடியிருப்புக்களை அமைத்தனர்.

## மக்கள்
இவ்வூரில் சுமார் 3000 க்கும் அதிகமான மக்கள் வாழ்கின்றனர், அவர்களில் அதிகமானோர் கிறித்தவர்கள் ஆவர், அவர்களுடன் மிகக் குறைந்த அளவில் இந்துக்களும் வாழ்கின்றனர். கிறித்தவர்களில் கத்தோலிக்க கிறித்தவர்களாகவும், லத்தின் முறை கிறித்தவர்களாகவும், சீர்திருத்த திருச்சபை கிறித்தவர்களாகவும் உள்ளனர்.

## கல்வி நிறுவனங்கள்

* புனித பவுல் ஆரம்பப்பள்ளி
* புனித பவுல் மேல்நிலைப்பள்ளி

## ஆதாரங்கள்

பகுப்பு:திருநெல்வேலி மாவட்டத்திலுள்ள கிராமங்கள்
கோடநாடு

**கோடநாடு** (Kodanad) என்பது இந்தியாவின் தமிழ்நாடு மாநிலம் நீலகிரி மாவட்டம்,  கோத்தகிரி வட்டம், கோத்தகிரி ஊராட்சி ஒன்றியத்திலுள்ள  ஓர் ஊர் ஆகும். இந்த ஊராட்சி, குன்னூர் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4385 ஆகும். இவர்களில் பெண்கள் 2184 பேரும் ஆண்கள் 2201  பேரும் உள்ளனர்.

## காட்சி முனையம்
தமிழக - கர்நாடக எல்லைப் பகுதி, பசுமை நிறைந்த வனப் பகுதி, ஓங்கி நிற்கும் மலைகளின்  நடுவில் உள்ள  பள்ளத்தாக்கின்  அருகே வளைந்து  பாயும்  நதி ஆகியவற்றை ஒரே இடத்தில் இருந்து காணும் வகையில் இங்கு காட்சி முனையம் அமைக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# பாரதிநகர்
# பான்காடு
# குண்டவாடா
# கெணத்தொரை
# கெந்தோனி
# கிளிஞ்சமந்து
# கிருமநாடு
# பிரியா காலனி
# உப்பாடா
# கர்சன்
# பனஹட்டி
# உப்பாடா காலனி
# ஈளாடா
# கெரடாமட்டம்
# சுண்டட்டி
# வி பி காந்திநகர்
# பான்காடுமந்து
# கொரமேடு
# காமராஜ்நகர்
# கோடுதீன்மந்து
# கெட்சிகாடு
# மேடநாடு
# நேர்வேன்மந்து
# வெற்றி நகர்
# அண்ணாநகர்
# பேடுகல்மந்து

## இதையும் காண்க
*கோடநாடு எஸ்டேட்

## மேற்கோள்கள்


பகுப்பு:நீலகிரி மாவட்டத்திலுள்ள ஊர்களும் நகரங்களும்
2013 வட இந்திய வெள்ளம்

சூன் 2013ல் வட இந்திய மாநிலங்களான உத்தராகண்டம் மற்றும் இமாச்சலப் பிரதேசம் ஆகிய மாநிலங்களிலும், மேற்கு நேபாளம் மற்றும் அதனை ஒட்டிய பகுதிகளிலும் கடும் மழைப் பொழிந்தது. அதனைத் தொடர்ந்து கடும் வெள்ளப் பெருக்கும் மண்சரிவும் ஏற்பட்டது. அரியானாவில் சில பகுதிகளிலும், தில்லி மற்றும் உத்தரப் பிரதேசம் மற்றும் மேற்கு திபெத் பகுதிகளில் சில இடங்களிலும் கடும் மழைப் பொழிந்தது. ,  1,000 க்கம் அதிகமான மக்கள் வெள்ளம் மற்றும் நிலச்சரிவில் சிக்கி பலியாயினர். பாலங்கள் மற்றும் தரைவழிச் சாலைகள் சேதமுற்றதால் 70,000க்கும் மேற்பட்ட சமயப் பயணம் மேற்கொண்டிருந்த பயணிகள் பல்வேறு இடங்களில் சிக்கிக்கொண்டனர், அவர்களில் பலர் மீட்கப்பட்டனர். , about 22,000 people are said to be still stranded. இந்திய வான்படை, இராணுவம், மற்றும் மத்திய பாதுகாப்புப் படை ஆகியவை இணைந்து 1,00,000 அதிகமானோரை வெள்ளம் பாதித்த பகுதிகளிலிருந்து மீட்டனர்.

உத்தரகாண்ட் அரசின் புள்ளிவிவரப்படி 25 சூன் 2013 அன்று பலியானோர் எண்ணிக்கை 822.

## தமிழர்கள்
தமிழகத்திலிருந்து உத்தரகண்டுக்கு புனிதப் பயணம் மேற்கொண்டிருந்தவர்கள் இந்த வெள்ளத்தில் சிக்கிக் கொண்டனர். அவர்களை மீட்க தமிழக அரசு முயற்சிகளை மேற்கொண்டது. மீட்கப்பட்ட தமிழர்கள் தில்லியிலிருந்து சென்னை வரை வந்தடைய இலவச விமானப் பயணச்சீட்டும், ஊர் போய் சேர போக்குவரத்து வசதியும் தமிழக அரசின் சார்பில் செய்து கொடுக்கப்பட்டது.

## மீட்புப் பணி
இராணுவம் மற்றும் விமானப் படையினர் மீட்புப் பணியில் ஈடுபடுத்தப்பட்டனர். விமானப் படை வரலாற்றில் இல்லாத அளவில் அதிக அளவில் இராணுவத்தினர் ஈடுபடுத்தப்பட்டனர். இராணுவத்தின் இந்த பணி பாராட்டப்படக்கூடியதாய் இருந்தது.

இம்மீட்புப் பணியின் போது ஹெலிகாப்டர் ஒன்று விபத்துக்குள்ளானதில் அதில் பயணித்த விமானி உட்பட இராணுவ அதிகாரிகள் 20 பேர் பலியாயினர். அதில் விமானியான 27வயது பிரவீன் தமிழகத்தைச் சேர்ந்தவர்.

## இதனையும் காண்க
* 2021 உத்தராகண்டம் பனிப்பாறை வெடிப்பு வெள்ளம்

## மேற்கோள்கள்


பகுப்பு:2013 இயற்கை அழிவுகள்
பகுப்பு:உத்தராகண்டம்
பகுப்பு:இந்தியாவில் இயற்கை அழிவுகள்
தெப்பக்காடு

**தெப்பக்காடு** (Theppakadu)   இது இந்தியாவின் தமிழ்நாடு மாநிலம் நீலகிரி மாவட்டம்,  கூடலூர் வட்டம், கூடலூர் ஊராட்சி ஒன்றியத்திலுள்ள , ஒரு ஊர் ஆகும். கூடலூரிலிருந்து 17 கி.மீ தொலைவில் மைசூர் செல்லும் சாலையில் இவ்வூர் அமைந்துள்ளது. முதுமலை தேசியப் பூங்காவின் வனத்துறை வரவேற்பு அலுவலகம் இவ்வூரில் அமைந்துள்ளது. வனச் சவாரி மேற்கொள்ள விரும்பும் சுற்றுலாப் பயணிகள் இங்கு அதற்கான அனுமதிச் சீட்டுகளை பெற்றுக் கொள்ளலாம். வனத்துறை மூலமாக யானைச் சவாரி மற்றும் வாகனச் சவாரிக்கான வசதிகள்  இங்கு செய்யப்பட்டுள்ளன. 
## யானைகள் முகாம்
இங்குள்ள முதுமலை தேசியப் பூங்கா மற்றும் யானைகள் முகாம் ஆகியவை புகழ்மிக்க சுற்றுலா தலங்களாகும்.
## மேற்கோள்கள்


பகுப்பு:நீலகிரி மாவட்டத்திலுள்ள ஊர்களும் நகரங்களும்